Infoboks

Bet25 Ligaen og KanalSport Divisionen skifter navn, så de to rækker nu hedder 1. division og 2. division.

I sidste sæson hed Danmarks næstbedste række Bet25 Liga, mens den tredjebedste række skulle omtales KanalSport Divisionen, men efter navnesponsoraterne for begge rækker er udløbet, skifter de nu navn.

De nye rette navne for de to rækker bliver i stedet 1. division og 2. division. Det oplyser Divisionsforeningen.

1. division skydes i gang den 21. juli, mens 2. division indledes den 3. august.